Ego Johannes, dominus Montisferrandi, notifico universis presentes litteras inspecturis quod ego juravi Johanni, comiti Cabilonensi, castrum meum de Monferrant receptabile contra omnes homines, salva fidelitate domini Burgundie; et Willermus, filius meus, est ejus homo ligius donec tenebit castrum de Monferrant. In hujus rei testimonium, paginam feci sigillari sigillis fratrum meorum, scilicet prioris Sancti Pauli et thesaurarii Bisuntini. Actum anno Domini M CC XXX.